Diari Oficial de la Generalitat Valenciana


Sumari del DOGV 5097, del 21-09-2005 (2005/10107)

Bases de la convocatòria de l'oposició per a la provisió en propietat de 4 places d'operaris d'espais escènics.
---------------------------------------------------------------------------------------------------------------

### Dades del document

Número de DOGV
:   5097

Data del DOGV
:   21-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10927


Data del document
:   19-07-2005

Organisme emissor
:   Institut Municipal de Cultura. Ajuntament d'Elx

Tipus de document
:   Convocatòria

Descriptors 

:   * Elx
    * personal de serveis
    * producció audiovisual
    * concurs administratiu
    * espectacles
    * administració local
    * electrotècnica

Bases de la convocatòria de l'oposició per a la provisió en propietat de 4 places d'operaris d'espais escènics. [2005/X10187]
  
En compliment de la Resolució núm. 300/05 del vicepresident de l'Institut Municipal de Cultura, es publica la convocatòria de l'oposició per al proveïment en propietat de 4 places d'operaris d'espais escènics, d'acord amb les bases següents:
  
1ª. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu d'oposició, de 4 places d'operaris d'espais escènics, pertanyents a l'oferta d'ocupació pública corresponent a l'any 2005, enquadrades en l'Escala d'Administració Especial, Subescala B) Servicis Especials i classe de places de comeses especials, dotades amb el sou corresponent al Grup D, dues pagues extraordinàries, triennis i altres emoluments que pertoquen d'acord amb la legislació vigent i acords municipals.
  
Les places convocades es proveiran pel procediment general d'accés lliure.
  
1.1. Publicitat de la convocatòria
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'anuncis de l'Institut Municipal de Cultura i s'inserirà un extracte d'aquesta al Boletín Oficial del Estado.
  
2. Condicions dels aspirants
  
Per a prendre part en la present oposició és necessari:
  
2.1 En funció de la nacionalitat, podran participar en les proves:
  
Els nacionals de qualsevol país sense distinció, comunitaris o no. (Art.10.2 de la Llei Orgànica 4/2000, d'11 de gener sobre drets i llibertats dels estrangers a Espanya i la seua integració social)
  
2.2. Tenir complits 18 anys.
  
2.3 Estar en possessió del títol de FP1 en qualsevol de les branques d'electricitat o electrònica, imatge i so o equivalent, o complir les condicions requerides per a obtenir-lo, en la data en què acabe el termini de presentació d'instàncies.
  
2.4 Posseir la capacitat física i psíquica suficient per al normal exercici de la funció.
  
2.5 No trobar-se inhabilitat penalment per a l'exercici de funcions públiques.
  
Els aspirants que no tinguen la nacionalitat espanyola, no hauran d'estar sotmesos a sanció disciplinaria o condemna penal, que impedisca en l'Estat d'on són, l'accés a la funció pública.
  
2.6 No haver sigut separat, mitjançant expedient disciplinari del servici de qualsevol de les Administracions Públiques.
  
2.7 Estar en possessió del permís de conduir de la Classe B.
  
2.8. Equivalència de títols.
  
En el cas de titulacions obtingudes en l'estranger, caldrà estar en possessió de la credencial que n'acredite l'homologació.
  
Pertoca a l'autoritat acadèmica competent declarar l'equivalència de títols.
  
2.9. Nacionals de Països Comunitaris.
  
Pel que fa als nacionals d'altres països de la Unió Europea, s'aplicarà el que estableixen l'art. 48.4 del Tractat CE i disposicions que el despleguen; i al que disposa la Llei 17/1993, de 23 de desembre.
  
3. Instàncies.
  
3.1. Presentació d'instàncies.
  
Les instàncies en què se sol·licita prendre part en l'oposició seran adreçades al President de l'Institut i es presentaran al Registre General d'aquest, durant el termini de 20 dies naturals, comptador a partir de l'endemà de la publicació de l'extracte de la convocatòria al Boletín Oficial del Estado.
  
Els opositors manifestaran en la instància que reuneixen tots i cadascun dels requisits que s'exigeixen en la base segona, referits a la data en què acabe el termini de presentació de instàncies. Caldrà mantenir tals requisits al llarg de tot el procés selectiu, durant el que, en qualsevol moment, podran ser requerits els interessats per a efectuar les comprovacions oportunes.
  
Les instàncies també podran presentar-se en la forma que determina l'article 38.4, de la Llei de Règim Jurídic de les Administracions Públiques i del Procediment Administratiu Comú.
  
3.2. Taxes per drets d'examen.
  
En el moment de presentar la sol·licitud, s'hi adjuntarà resguard d'haver ingressat en el tresor municipal la quantitat de 7,65 Euros en concepte de Taxes per drets d'examen.
  
Aquestes taxes es faran efectives, directament o mitjançant transferència, en el compte del qual és titular l'Institut Municipal de Cultura, en l'oficina de la CAM, situada a la plaça de la Glorieta, 1, amb codi d'identificació següent 2090 / 3002 / 73 / 3733296908 caldrà especificar en el document d'ingrés a quina prova selectiva correspon.
  
El fet de no pagar dels drets d'examen, de no aportar el justificant de l'ingrés o de no especificar a quina prova selectiva correspon, implicarà l'exclusió de l'aspirant, en la resolució per la qual s'aprove la relació d'aspirants admesos i exclosos.
  
3.3. Exempció de la Taxa.
  
Para obtenir dret a l'exempció, caldrà aportar, junt a la instància, certificació expedida per l'organisme competent en la matèria (actualment el Institut Nacional d'Ocupació), on s'expressarà que l'interessat es troba en situació de desocupació, durant un termini continuat de temps superior a un any i que no percep ni subsidi ni prestació per desocupació. Si no es pogués aportar tal certificació en el moment de presentar la instància, s'ingressarà la taxa, i podrà sol·licitar-se'n la devolució en els deu dies següents a la fi del termini d'admissió de sol·licituds, mitjançant instància a la qual s'acompanyarà llavors l'esmentada certificació.
  
La no presentació de la citada certificació, no havent ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la Base quarta.
  
4ª. Admissió d'aspirants
  
4.1. Relació d'aspirants.
  
Acabat el termini reglamentari de presentació de sol·licituds, la Presidència del Institut farà pública la llista provisional d'aspirants admesos i exclosos, al Butlletí Oficial de la Província i al tauler d'edictes de la Secció de Personal. Es concedirà un termini de 10 dies hàbils per tal de corregir el defecte que haja motivat l'exclusió, o per tal de realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que serà feta pública en la forma assenyalada.
  
4.2. Seran causes d'exclusió, ultra les ja assenyalades:
  
- No reunir algun dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número del DNI
  
5ª. Tribunal qualificador
  
La seua composició serà predominantment tècnica. Els vocals hauran de tenir titulació o especialització iguals o superiores a les exigides per a l'accés a les places convocades. Estarà constituït de la següent forma:
  
5.1. Composició:
  
President:
  
- El de l'Institut o membre d'aquest que delegue.
  
Vocals:
  
- Un representant de la Administració del Consell de la Comunitat Valenciana.
  
- Un vocal de la Junta Rectora de l'Institut Municipal de Cultura.
  
- La directora economicoadministrativa de l'Institut Municipal de Cultura.
  
- Un Operari de l'Institut Municipal de Cultura de igual o superior titulació a la exigida per a cobrir les places.
  
- Un representant dels treballadors amb titulació igual o superior a les places convocades a proposta de la Representació Sindical.
  
Secretari:
  
- El de l'Institut o funcionari que delegue.
  
5.2. Suplents.
  
El Tribunal quedarà integrat pels suplents respectius que, simultàniament amb els titulars, hauran de designar-se para el secretari i Vocalies d'aquest no delegables.
  
5.3. Designació i publicitat.
  
La designació dels membres del Tribunal es farà pública al Butlletí Oficial de la Província i al Tauler d'anuncis de l'Institut.
  
La publicitat de la seua composició nominal es verificarà almenys quinze dies ans del començament de la celebració de les proves.
  
5.4. Constitució i actuació.
  
El Tribunal no podrà constituir-se ni actuar sense l'assistència de més de la mitat dels seus membres, titulars o suplents, indistintament.
  
5.5 Assessors Tècnics.
  
Quan la naturalesa de les proves ho requerisca podran designar-se Assessors Especialistes, que col·laboraran amb el Tribunal exercint la seua respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels Òrgans de Selecció de Personal, cosa que notificaran a la Presidència:
  
- Els qui en los cinc anys anteriors a la publicació de la convocatòria, hagueren realitzat treballs de preparació de aspirants a proves selectives d'accés a l'administració Pública.
  
- Els qui es troben inclosos en algun dels supòsits a què es refereix l'art. 28.2 de la Llei 30/92.
  
Així mateix els aspirants podran recusar-los en la forma que preveu l'art. 21 de l'esmentada Llei.
  
5.7. De l'absència del president.
  
Si una volta constituït el Tribunal i iniciada la sessió se n'absenta el President, aquest designarà d'entre los vocals concurrents el que el substituirà durant la seua absència, que podrà ser, en primer lloc, un regidor si n'hi hagués un, i, en el seu defecte, el vocal de major edat.
  
5.8. Actes.
  
De cada sessió el secretari n'estendrà un acta, on es faran constar les qualificacions dels exercicis i també las incidències i les votacions que s'hi produïsquen. Les actes numerades i rubricades constituiran l'expedient, que reflectirà el procés selectiu dut a terme.
  
6ª. Començament i desenvolupament de les proves
  
6.1. Actuació dels aspirants.
  
L'ordre d'actuació dels aspirants, segons sorteig verificat a l'efecte, per als exercicis que no es puguen realitzar conjuntament, s'iniciarà per aquells el primer cognom dels quals comence amb la lletra «K».
  
Els aspirants acudiran a les proves proveïts del DNI, perquè, en qualsevol moment de la realització de l'exercici, puga ser comprovada la seua identitat.
  
Els aspirants quedaran decaiguts en el seu dret a prendre part en les proves, si es presenten en els llocs de celebració quan ja es troben iniciades aquelles o per la no assistència a aquestes, encara que es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes no hagen acabat i l'admissió no menyscabe el principi d'igualtat.
  
6.2. Dates d'examen.
  
Un mes ans de començar els exercicis, es faran públics en el Butlletí Oficial de la Província, el dia, l'hora i el local en què hauran de realitzar-se.
  
Al final de cada exercici el Tribunal farà saber als opositors el lloc i el moment d'iniciació del següent, amb dotze hores, almenys, d'antelació al començament d'aquest, si es tracta del mateix exercici, o de quaranta-huit hores si se tracta d'un nou exercici.
  
Entre la conclusió d'un exercici i el començament del successiu, no transcorrerà un període de temps inferior a 72 hores ni superior a 45 dies naturals.
  
Es podran modificar aquests terminis, estant-hi d'acord el Tribunal, si la totalitat dels aspirants concurrents hi presten per escrit la seua conformitat.
  
7ª. Exercicis de l'oposició
  
7.1. Caràcter i contingut dels exercicis
  
Els exercicis de l'oposició seran els següents, amb el caràcter i contingut que s'assenyala:
  
7.1.1. Primer. Obligatori, eliminatori i qualificable de 0 a 10 punts.
  
Resolució d'un qüestionari de 75 preguntes, amb 4 opcions de resposta cada una, de les quals només una serà vàlida, sobre el contingut del conjunt del temari de l'Annex I de la convocatòria i sobre les funcions del lloc, Annex II, de dificultat adequada a la categoria del lloc.
  
Es penalitzaran les respostes errònies.
  
7.1.2. Segon. Obligatori. Eliminatori i qualificable de 0 a 10 punts. Realització d'un o més supòsits pràctics, relacionats amb les funcions del lloc, durant el temps que determine el tribunal.
  
7.1.3 Tercer. Valencià. Obligatori, no eliminatori i qualificable de 0 a 1 punt.
  
Demostrar oralment coneixements de llengua valenciana, en conversació mantinguda amb el Tribunal.
  
7.2. Minusvalideses.
  
Als aspirants amb minusvalideses que ho sol·liciten en la instància per la qual demanen prendre part en la convocatòria, els facilitarà el Tribunal les adaptacions possibles de temps i mitjans per a la realització de les proves. A tal efecte, indicaran també en la instància el tipus d'adaptacions que necessiten que, en cap dels casos, menyscabaran els nivells de coneixements exigibles per a superar les proves, ni les condicions d'igualtat amb la resta dels aspirants.
  
7.3. Anonimat.
  
En la realització dels exercicis escrits, sempre que açò siga possible, caldrà garantir l'anonimat dels aspirants.
  
8ª. Qualificació de les proves selectives.
  
8.1. Qualificació.
  
Els membres del Tribunal qualificaran els exercicis de l'oposició, amb puntuació de 0 a 10 punts els dos exercicis primers. Seran eliminats els aspirants que no assolisquen un mínim de 5 punts en cadascun d'ells. El tercer exercici és obligatori però no eliminatori i qualificable de 0 a 1 punt.
  
Les qualificacions s'adoptaran sumant les atorgades pels distintes membres del Tribunal i dividint el total pel nombre d'assistents d'aquell. S'hi negligiran les dues puntuacions extremes, la major i la menor de les concedides o, en si és el cas, una de les que apareguen repetides com a tals, i això quan disten en més de dos punts de la més propera.
  
8.2. Publicitat.
  
Les qualificacions de cada exercici es faran públiques en el Tauler d'anuncis de l'Institut el mateix dia en què siguen acordades.
  
8.3. Qualificació definitiva.
  
L'ordre de qualificació definitiva serà el resultant de la suma total de punts obtinguts en les proves realitzades.
  
8.4. Igualtat en la qualificació.
  
En cas d'empat s'acudirà per a dirimir-lo a la major puntuació aconseguida en cadascun dels exercicis, que s'aplicaran successivament en l'ordre en el qual hagen sigut realitzats. En un altre cas, s decidirà mitjançant sorteig.
  
9ª. Relació d'aprovats, presentació de documents i nomenament
  
9.1. Relació d'aprovats i contractació.
  
Acabada la qualificació dels aspirants, el Tribunal publicarà la relació d'aprovats per ordre de puntuació. Aquests no podran ultrapassar el nombre de places convocades. Elevarà l'esmentada relació a la Presidència de l'Institut, perquè formule la corresponent proposta de nomenament. Remetrà alhora a aquesta Autoritat l'acta de la última sessió, en la qual hauran de figurar, per ordre de qualificació, tots els opositors que havent superat totes les proves, excedisquen del nombre de places convocades.
  
9.2. Presentació de documents.
  
Els opositors proposats presentaran en la Secció de Personal, d'aquest Institut, dins del termini de 20 dies naturals, comptador a partir de la publicació de la llista d'aprovats, els documents acreditatius de les condicions que per a prendre part en l'oposició s'exigeixen en la base segona i que són:
  
9.2.1. Els aspirants que tenen la nacionalitat espanyola, fotocòpia del Document Nacional d'Identitat, acompanyada de l'original per a la seua compulsa. La resta de nacionals d'altres països hauran de presentar fotocòpia, acompanyada de l'original per a la seua compulsa, del document que n'acredite la nacionalitat
  
9.2.2. Còpia autenticada (o fotocòpia que haurà de presentar-se acompanyada de l'original per a la seua compulsa), del títol de FP1 en qualsevol de les branques d'electricitat o electrònica, imatge i so o equivalent. Si aquests documents estiguen expedits després de la data en què acabà el termini d'admissió d'instàncies, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia ni defecte físic ni psíquic que impedisca el normal exercici de la funció, expedit pel Gabinet Mèdic d'Empresa, que sotmetrà l'aspirant a totes les proves de determinació que considere convenients.
  
Els aspirants amb minusvalideses acreditaran els requisits d'estar afectats per discapacitat de grau igual o superior al 33% i ser compatibles amb les funcions pròpies del lloc, mitjançant certificació expedida pel Centre Base d'Orientació, Diagnòstic i Tractament de la Conselleria de Treball i Seguretat Social o d'un altre Organisme amb igual competència en la matèria.
  
9.2.4. Certificat de no trobar-se inhabilitat penalment per a l'exercici de funcions públiques.
  
9.2.5. Declaració jurada de no haver sigut separat, mitjançant expedient disciplinari, de qualsevol Administració o ocupació pública.
  
9.2.6. Declaració de compatibilitat i de no percepció d'havers passius.
  
9.2.7. Còpia autenticada (o fotocòpia que caldrà presentar acompanyada de l'original per a la seua compulsa), del permís de conduir de la Classe B.
  
10. Incidències
  
El Tribunal queda facultat per a resoldre els dubtes que es presenten i prendre els acords necessaris per al bon ordre de l'oposició, en tot allò no previst en aquestes bases.
  
11. Facultat de la Presidència
  
El president, degudament facultat a tal fi, adoptarà les resolucions pertinents pel que fa a l'admissió d'aspirants, publicació de anuncis i altres tràmits que escaiguen.
  
12. Impugnació de la convocatòria.
  
La convocatòria, les seues bases i tots els actes administratius que es deriven d'ella i de les actuacions del Tribunal, podran ser impugnades pels interessats en els casos i en la forma previstos en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. (modificada per Llei 4/1999, de 13 de gener).
  
13. Legislació aplicable
  
En tot allò no previst en les presents bases, s'aplicarà allò disposat en la Llei 30/1984, de 2 d'agost, de Mesures pera la Reforma de la Funció Pública, modificada per Llei 23/88, de 28 de juliol; en el Reial Decret 364/95, de 10 de març, pel qual s'aprova el Reglament General d'Ingrés del Personal al Servici de l'administració de l'Estat; Reial Decret 896/91 de 7 de juny, pel qual s'estableixen les Regles Bàsiques i els programes mínims a què ha d'ajustar-se el procediment de selecció del personal de les Administracions Locals; Decret 33/99 de 9 de març, del Govern Valencià; i altres disposicions normatives que resulten d'aplicació.
  
Elx, 19 de juliol de 2005.- El vicepresident de l'Institut: José Manuel Sánchez Asencio.
  
ANNEX I
  
Programa de temes de l'oposició lliure per a cobrir en propietat 4 places d'operaris d'espais escènics:
  
Temari Comú:
  
Tema 1. La Constitució espanyola de 1978. Principis Generals. Drets i deures fonamentals dels espanyols.
  
Tema 2. Organització Territorial de l'Estat. Els Estatuts d'Autonomia: significats d'aquests. Especial referència a l'Estatut d'Autonomia de la Comunitat Valenciana.
  
Tema 3. El Règim local espanyol. Principis constitucionals i regulació jurídica. El Procediment Administratiu Comú.
  
Tema 4. Hisendes locals. Classificació de les despeses i dels ingressos. Ordenances fiscals.
  
Temari Específic:
  
Tema 5. Espais Teatrals. Composició. Tipus.
  
Tema 6. Focus i protectors. Classificació.
  
Tema 7. La il·luminació. Tècniques. Components.
  
Tema 8. La sonorització. Tècniques. Components.
  
Tema 9. Subministraments en baixa tensió. Previsió de càrregues.
  
Tema 10. Reglament electrònic per a baixa tensió. Articulat.
  
Tema 11. Proteccions contra sobreintensitats, sobretensions, contactes directes i contactes indirectes.
  
Tema 12. Instal·lacions a petites tensions i a tensions especials.
  
Tema 13. Instal·lacions d'enllaç. Caixes generals de protecció. Derivacions individuals. Comptadors.
  
Tema 14. Instal·lacions en locals de pública concurrència. Prescripcions particulars.
  
Tema 15. Instal·lacions en locals de característiques especials.
  
Tema 16. Instal·lacions amb fins especials. Prescripcions particulars.
  
Tema 17. Receptors. Prescripcions generals.
  
Tema 18. La Qualitat als Servicis Públics.
  
Tema 19. Introducció General als estudis sobre seguretat i salut laboral. Aproximació al contingut mínim de les funcions de nivell bàsic.
  
Tema 20. Implantació pràctica de la Llei de Prevenció de Riscs Laborals. Coneixement dels aspectes normatius bàsics que impliquen la Llei de Prevenció de Riscs Laborals. La implantació d'una cultura preventiva en l'empresa.
  
ANNEX II
  
Funcions essencials del lloc d'operari d'espais escènics:
  
1. Donar suport en el manteniment i la reparació de les instal·lacions tècniques dels espais escènics gestionats per l'Institut Municipal de Cultura.
  
2. Realitzar activitats que impliquen maneig i manteniment d'equips elèctrics.
  
3. Controlar l'accés i acomodació del públic a les instal·lacions; així com l'obertura i tancament d'aquestes.
  
4. Posada em marxa dels sistemes audiovisuals, de climatització, equipament d'oficina i il·luminació.
  
5. Càrrega i descàrrega.
  
6. Tasques bàsiques de conservació i manteniment.
  
7. Netejar superfícies i elements de treball i mantenir la neteja en general.
  
8. Muntar i desmuntar les activitats que es realitzen en els espais escènics, així com realitzar funcions de tramoia.
  
9. Mantenir ordenats els estris i materials i preparar mitjans materials necessaris per a la realització de les diverses faenes.
  
10. Recollir materials i utensilis; traslladar maquinaria, utensilis i altres materials.
  
11. Comunicar anomalies i incidències i controlar els materials, eines, equipament i/o vehicles al seu càrrec, si n'és el cas.